[{"text_idx": "#000011", "text": "Ken yn barod am un o\u2019r gemau mwyaf o\u2019i yrfa"}, {"text_idx": "#000013", "text": "Mae capten y Scarlets Ken Owens wedi so\u0302n am ei falchder o wneud ei ddechreuad cyntaf mewn ge\u0302m Prawf i\u2019r Llewod ar ddydd Sadwrn yn erbyn y Springboks."}, {"text_idx": "#000014", "text": "Cafodd Owens ei gynnwys yn y ti\u0302m sy\u2019n dangos chwe newid o\u2019r ail Brawf yn Cape Town a fydd yn ymuno a\u2019i gydchwaraewr Scarlets Wyn Jones yn y rheng flaen. Mae\u2019r Liam Williams hefyd wedi derbyn cyfle fel cefnwr."}, {"text_idx": "#000015", "text": "\u201cDyma fydd fy nechreuad cyntaf ac rwy\u2019n falch iawn i fod yn chwarae yn erbyn pencampwyr y byd mewn ge\u0302m Prawf, dyma yw un o\u2019r gemau mwyaf o fy ngyrfa,\u201d dywedodd Owens."}, {"text_idx": "#000016", "text": "\u201cMae dechrau mewn ge\u0302m yn golygu ro\u0302l ychydig yn wahanol ond mae\u2019r sylfaen yr un peth. Bydd rhaid i ni ddechrau\u2019r Prawf fel rydym am barhau trwy gydol yr 80 munud."}, {"text_idx": "#000018", "text": "Ar chwarae nesaf at Jones, a fydd yn gwneud ei ymddangosiad cyntaf i\u2019r Llewod, ychwanegodd Owens: \u201cTeimlais balchder mawr i weld Wyn yn cael ei gynnwys ac wedyn tristwch mawr i glywed am yr anaf."}, {"text_idx": "#000019", "text": "\u201cRwy\u2019n falch iawn ei fod wedi llwyddo i wella a derbyn y crys. Mae wedi bod yn anhygoel i\u2019r Scarlets ac i Gymru dros y blynyddoedd ac mae\u2019n wych i weld Wyn yn cael y cyfle i chwarae i\u2019r Llewod."}, {"text_idx": "#000021", "text": "\u201cRydym yn barod am y ge\u0302m ac mewn meddylfryd da. Rydym yn ymwybodol o\u2019r her fydd yn dod yn erbyn De Affrica, bydd hi\u2019n rownd derfynol gyffroes iawn rhwng y ddau ohonom.\u201d"}]